Κράτος και Εκκλησία μέσα από τη συνέργεια Δήμου και Ιεράς Μητρόπολης: Οι δράσεις αλληλεγγύης της Ιεράς Μητρόπολης Νέας Ιωνίας, Φιλαδελφείας, Ηρακλείου και Χαλκηδόνος
Creators: name: Μαυρομάτης, Νικόλαος Κωνσταντίνου
Publisher: name: Aristotle University of Thessaloniki
Year: 2023
Subjects: Κοινωνική Πολιτική - Φιλανθρωπία
Εκκλησία - Ιερά Μητρόπολη
Κράτος - Τοπική Αυτοδιοίκηση - Δήμος
Social Policy - Philanthropy
Church - Metropolis
State - Local Administration - Municipality

description: Στην παρούσα εργασία καταβλήθηκε προσπάθεια να αναδειχθούν οι δράσεις κοινωνικής πολιτικής, αλληλεγγύης και το φιλανθρωπικό έργο της Ιεράς Μητρόπολης Νέας Ιωνίας, Φιλαδελφείας, Ηρακλείου και Χαλκηδόνος και των αντίστοιχων Δήμων, προκειμένου να ανακουφιστούν και να στηριχθούν οι ευάλωτες κοινωνικές ομάδες και να αποφευχθεί ο κοινωνικός αποκλεισμός τους. Παράλληλα εντοπίστηκαν οι περιπτώσεις σύμπραξης και αλληλοβοήθειας των Δήμων και της Ιεράς Μητρόπολης για τον ίδιο σκοπό. Αναζητήθηκαν τα αίτια που μπορούν να οδηγήσουν σε φαινόμενα κοινωνικής εξαθλίωσης, ως και οι παράγοντες που επηρεάζουν θετικά ή αρνητικά τις προσπάθειες στήριξης και κοινωνικής ένταξης. Για την εξαγωγή συμπερασμάτων πραγματοποιήθηκαν συνεντεύξεις με τη συμμετοχή εκπροσώπων της Ιεράς Μητρόπολης και των Δήμων. Από την ανάλυση των αποτελεσμάτων διαπιστώθηκε ότι η Τοπική Αυτοδιοίκηση και η Εκκλησία προσφέρουν διαχρονικά σημαντικό ανθρωπιστικό έργο σε όλες τις ηλικιακές ομάδες του πληθυσμού που έχουν ανάγκη, με προγράμματα στοχευμένων δραστηριοτήτων. Η συνδρομή της Τοπικής Αυτοδιοίκησης στο κοινωνικό έργο της Εκκλησίας είναι πολυδιάστατη. Οι υπηρεσίες των Δήμων ενισχύουν το έργο των κληρικών και διευκολύνουν τη λειτουργία των Ιδρυμάτων της Ιεράς Μητρόπολης, προσφέροντας υπηρεσίες και μέσα για την υλοποίηση των δράσεών της. Πολύτιμη είναι η συνδρομή των εργαζομένων στην Τοπική Αυτοδιοίκηση με την επαγγελματική τους κατάρτιση, αλλά και των αιρετών εκπροσώπων με τη χρηστή διαχείριση των οικονομικών πόρων της κεντρικής διοίκησης και της ίδιας της τοπικής κοινωνίας. Πολυσχιδής και πολυσήμαντη είναι η συμβολή των εθελοντών στις δράσεις αλληλεγγύης. Ιδιαίτερα ευαισθητοποιημένοι, συνεισφέρουν οικονομικά ή παρεμβατικά στο ανθρωπιστικό έργο της Τοπικής Εκκλησίας και των κοινωνικών δομών των Δήμων. Ειδικά την τελευταία τριετία που οι οικονομικές και κοινωνικές επιπτώσεις της υγειονομικής και επισιτιστικής κρίσης αύξησαν σημαντικά τον αριθμό των αιτούντων κοινωνική στήριξη και επηρέασαν αρνητικά την ανθεκτικότητα και τη συνοχή της ελληνικής κοινωνίας, σημαντικό ρόλο διαδραμάτισε η Εκκλησία ως ενωτικός σύνδεσμος, τόπος κοινωνίας προσώπων και ύφεσης των διαφορών, συμβάλλοντας στην αποκατάσταση της συνοχής, παράλληλα με τους Δήμους, οι οποίοι ως φορείς κοινωνικής προστασίας, με τις υπηρεσίες και τα στελέχη τους, αναβάθμισαν τον κοινωνικό ρόλο τους. Η Τοπική Αυτοδιοίκηση και η Εκκλησία αποτελούν θεσμικά τους σταθεροποιητικούς κοινωνικούς πυλώνες, που λειτουργούν συμπληρωματικά, δημιουργώντας μια γέφυρα εποικοδομητικής επικοινωνίας και ανιδιοτελούς προσφοράς για τη στήριξη των ευάλωτων και αναξιοπαθούντων. Είναι προφανές, ότι συνεργασία και σύμπραξη Εκκλησίας και Τοπικής Αυτοδιοίκησης, αποτελούν τις λέξεις κλειδιά για τη διασφάλιση της τοπικής συνοχής, αλλά κατ’ επέκταση και πρότυπα εθνικής συνοχής. Η αναβάθμιση της συνεργασίας τους στο μέλλον, με βέλτιστες πρακτικές αλληλεγγύης, εγγυάται την ποιοτικότερη ζωή των πολιτών.
description: The purpose of this study is to highlight the actions for social policy and solidarity as well as the charitable work of the Holy Metropolis of Nea Ionia, Philadelphia, Ιraklion and Chalkidon along with the respective Municipalities of the region, in order to relieve and support vulnerable social groups, and also to enhance social inclusion. At the same time, the cases of collaboration and mutual assistance of the Municipalities and the Holy Metropolis for the same purpose were identified. The causes that can lead to phenomena of social impoverishment were sought, as well as the factors that positively or negatively affect support and social integration efforts. In order to draw conclusions, interviews were conducted with representatives of the Holy Metropolis and the Municipalities. From the analysis of the results, it was found that the Local Government and the Church offer a very important long-team humanitarian work to all age groups of the population in need, with programs of targeted activities. The contribution of the Local Government to the social work of the Church is multidimensional. The services of the Municipalities strengthen the work of the clergy and facilitate the work of the Institutions directed by the Holy Metropolis, by providing services and means for the implementation of its projects. Valuable is considered the assistance of the employees of the Local Government with their professional training, but also of the elected representatives with the proper management of the financial resources of the central administration, and also of the local society itself. The contribution of volunteers to solidarity actions is widely diverse and significant. With increased social awareness, they contribute financially or support into the humanitarian work of the Local Church and the social structures of the Municipalities. Especially in the last three years, when the economic and social effects of the health and food crisis significantly increased the number of applicants for social support and negatively affected the resilience and cohesion of Greek society, the Church played an important role as a unifying link, a place of community of persons and a recession of the differences, thus contributing to the restoration of social cohesion, alongside the Municipalities, which upgraded their social role as institutions of social protection with their services and executives. The Local Government and the Church are institutionally considered as the stabilizing social pillars, which function complementary, creating a bridge of constructive communication and selfless offering to support the vulnerable and the disadvantaged. It is obvious that cooperation and partnership between the Church and Local Government are the key words for ensuring local cohesion, and by extension they are also standards of national cohesion. Upgrading their cooperation in the future, with best practices of solidarity, guarantees a better quality of life for citizens.
description: Σε συνεργασία με: Κοινωνικής Θεολογίας (Εθνικό και Καποδιστριακό Πανεπιστήμιο Αθηνών)